Poziv za učešće u Programu jačanja kapaciteta omladinskih lidera u oblasti poduzetništva i projektnog menadžmenta

Investicijska fondacija Impakt Sarajevo raspisuje **Poziv za učešće u programu jačanja kapaciteta omladinskih lidera u oblasti poduzetništva i projektnog menadžmenta,** za sve mlade sa područja Bosne i Hercegovine koji prepoznaju problem u svojoj lokalnoj zajednici i žele doprinijeti njegovom rješavanju i lokalnom ekonomskom razvoju kroz realizaciju projekta ili pokretanje vlastitog biznisa. Poziv se raspisuje u okviru BOLD programa koji se realizuje uz podršku američke vlade.

**KO SE MOŽE PRIJAVITI?**

* Ako si mlada osoba u dobi od 18 do 35 godina sa prebivalištem u BiH, svjesna problema u svojoj lokalnoj zajednici i spremna da ponudiš rješenje u vidu realizacije projekta ili pokretanja vlastitog biznisa
* Imaš iskustvo u oblasti omladinskog aktivizma (bio/la ili si još uvijek član/ica nevladinih organizacija, realizirao/la si projekte/aktivnosti od značaja u svojoj lokalnoj zajednici, učestvovao/la si u debatama, konferencijama, seminarima i sl.)
* Imaš pozitivan stav prema učenju i liderstvu
* Imaš inovativne ideje, kreativan/a si i/ili posjeduješ poduzetničke vještine
* Motiviran/a si da učestvuješ u edukativnoj petodnevnoj radionici iz oblasti poduzetništva i projektnog menadžmenta.

**ŠTA NUDI PROGRAM JAČANJA KAPACITETA OMLADINSKIH LIDERA U OBLASTI PODUZETNIŠTVA I PROJEKTNOG MENADŽMENTA?**

* Učešće na intenzivnoj petodnevnoj obuci iz oblasti poduzetništva i projektnog menadžementa prilikom čega će učesnici/ce razviti poduzetničke vještine i vještine iz oblasti projektnog menadžmenta uz izrađene poslovne planove, poslovne modele i projektne prijedloge u martu 2021. godine.
* Mentorstvo od strane uspješnih poduzetnika i stručnjaka iz BiH i SAD-a.
* Priliku da upoznaš uspješne mlade poduzetnike iz SAD-a koji su napravili doprinos razvoju lokalnih zajednica u kojima žive kroz realizaciju projekata i/ili pokretanje biznisa.
* Mentorstvo u razradi poslovnih i projektnih ideja i pripremi aplikacija za BOLD program malih grantova.
* Umrežavanje sa postojećim članovima BOLD mreže, priliku za razmjenu iskustava, upoznavanje sa vršnjacima i pristup svim drugim programima BOLD mreže.
* Postajanje dijelom mreže omladinskih lidera u BiH.

**KAKO MOGU APLICIRATI**

Ukoliko si zainteresovan/a za učešće u programu jačanja kapaciteta omladinskih lidera u oblasti poduzetništva i projektnog menadžmenta  i za prisusutvo na petodnevnoj obuci iz oblasti poduzetništva i projektnog menadžmenta, ispunjavaš gore navedene kriterije i želiš dokazati da si spreman/a realizirati aktivnosti koje će za cilj imati doprinos ekonomskom razvoju tvoje lokalne zajednice prijave se na način da nam pošalješ:

**ispunjen prijavni obrazac i unutar njega uploaduješ 1-minutni video zapis o problemima u tvojoj lokalnoj zajednici i tvojim prijedlozima kako ih riješiti kroz projekat i/ili pokretanje biznisa.**

**U videu želimo saznati: ko si, koji je tvoj percipirani problem u zajednici i kako ga planiraš riješiti te šta tebe čini pravom osobom za rad na rješenju navedenog problema.**

Prijavnom obrascu možeš pristupiti klikom na link: [PRIJAVNI OBRAZAC za učešće u Programu jačanja kapaciteta omladinskih lidera u oblasti poduzetništva i projektnog menadžmenta](https://forms.gle/kPy9UohMriLxrkwx7)

Prijavni obrazac je potrebno popuniti i uploadovati video najaksnije do **15.01.2021. godine.**

GDJE MOGU PRONAĆI VIŠE INFORMACIJA?

**U svrhu informisanja potencijalnih učesnika i učesnica Programa, Investicijska fondacija Impakt i predstavnici BOLD programa američke vlade organizovati će 7 online informativnih radionica sa fokusom na određene regije, ali svi zainteresovani su dobro došli da nam se pridruže na svakoj od radionica:**

1. 07.12.2020. godine (10.00 – 11.30 h) – regija Sarajevo
2. 10.12.2020. godine (10.00 – 11.30 h) – regija Mostar
3. 14.12.2020. godine (10.00 – 11.30 h) – regija Trebinje
4. 16.12.2020. godine (10.00 – 11.30 h) – regija Banja Luka
5. 18.12/2020. godine (10.00 – 11.30 h) – regija Brčko
6. 21.12.2020. godine (10.00 – 11.30 h) – regija Tuzla
7. 05.01.2021. godine (10.00 – 11.30 h) – završna informativna radionica

Prijave za učešće na  informativnoj radionici se vrše slanjem potvrde učešća popunjavanjem kratke forme na sljedećem linku: <https://forms.gle/X1sh3xHXTap3KzhE9>. Svi prijavljeni će putem e-mail-a dobiti Zoom link za pristup radionici.

Investicijska fondacija Impakt zadržava pravo izmjene termina aktivnosti, o čemu će biti objavljena konačna obavijest za svaku informativnu radionicu.

Više informacija možeš dobiti i putem e-mail-a **info@impakt.ba** ili telefona **033 202 043.**

*\* Realizacija programa je finansirana grantom Ministarstva vanjskih poslova Sjedinjenih Američkih Država (Department of State). Program se organizuje u okviru BOLD programa američke vlade koji nudi brojne prilike za omladinske lidere kako u BiH, tako i u Sjedinjenim Američkim Državama.*